জিরোনা ফুটবল ক্লাব

জিরোনা ফুতবল ক্লাব, এস.এ.ডি. (; সাধারণত জিরোনা এফসি এবং সংক্ষেপে জিরোনা নামে পরিচিত) হচ্ছে জিরোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় প্রতিযোগিতা করে। এই ক্লাবটি ১৯৩০ সালের ২৩শে জুলাই তারিখে প্রতিষ্ঠিত হয়েছে। ১৪,৬২৪ ধারণক্ষমতাবিশিষ্ট এস্তাদি মোন্তিলিভিতে ব্লাঙ্কিভেরমেল নামে পরিচিত ক্লাবটি তাদের সকল হোম ম্যাচ আয়োজন করে থাকে।https://www.transfermarkt.com/fc-girona/stadion/verein/12321/saison_id/2023 বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় মিচেল আনহেল সানচেস মুনিয়োস এবং সভাপতির দায়িত্ব পালন করছেন দেলফি হেলি।https://www.transfermarkt.com/fc-girona/kader/verein/12321/saison_id/2023 বর্তমানে উরুগুয়েয়ীয় আক্রমণভাগের খেলোয়াড় ক্রিস্তিয়ান স্তুয়ানি এই ক্লাবের অধিনায়কের দায়িত্ব পালন করছেন।https://www.worldfootball.net/teams/girona-fc/2024/2/

ঘরোয়া ফুটবলে, জিরোনা এপর্যন্ত ৭টি শিরোপা জয়লাভ করেছে; যার মধ্যে পাঁচটি সেহুন্দা দিভিসিওন বি এবং একটি তেরসেরা দিভিসিওন শিরোপা রয়েছে। হুয়ানপে, ক্রিস্তিয়ান স্তুয়ানি, বোরহা গার্সিয়া, হান্দ্রো কাস্ত্রো এবং ফেলিপে সানচোনের মতো খেলোয়াড়গণ জিরোনার জার্সি গায়ে মাঠ কাঁপিয়েছেন।

ইতিহাস
১৯৩০–৩১ মৌসুমে, পেশাদার ফুটবল ক্লাব হিসেবে প্রথম মৌসুমে জিরোনা স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ তেরসেরা দিভিসিওনে প্রতিদ্বন্দ্বিতা করেছিল; ফ্রান্সিস্কো ব্রুর অধীনে উক্ত মৌসুমে জিরোনা ৩ জয় এবং ৩ ড্রয়ে সর্বমোট ৯ পয়েন্ট অর্জন করে ১৯৩০–৩১ তেরসেরা দিভিসিওনের পয়েন্ট তালিকায় ১ম স্থান অর্জন করেছিল।http://www.lfp.es/

ক্লাব প্রতিষ্ঠার প্রায় ৮৭ বছর পর, ২০১৭–১৮ মৌসুমে জিরোনা প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ২০১৭ সালের সালের ১৯শে আগস্ট তারিখে, লা লিগায় ক্লাব ইতিহাসে নিজেদের প্রথম ম্যাচে পাবলো মাচিনের অধীনে জিরোনা আতলেতিকো মাদ্রিদের কাছে ২–২ গোলের ব্যবধানে পরাজিত হয়েছিল। ২০১৭–১৮ লা লিগায় জিরোনা ১৪টি জয় এবং ৯টি ড্রয়ে সর্বমোট ৫১ পয়েন্ট অর্জন করে পয়েন্ট তালিকায় ১০ম স্থান অর্জন করেছিল,http://www.espnfc.com/spanish-primera-division/15/statistics/scorershttps://www.laliga.es/en/statistics-historical/standings/primera/2017-18/ যেখানে ক্রিস্তিয়ান স্তুয়ানি ২১টি গোল করে লিগে জিরোনার হয়ে সর্বোচ্চ গোলদাতা হয়েছিলেন।

প্রশিক্ষণ কেন্দ্র
২০১৭ সালের ডিসেম্বর মাস থেকে, ক্লাবটির নতুন প্রশিক্ষণ সুবিধাগুলো নির্মাণাধীন রয়েছে, এগুলো জিরোনার দক্ষিণে পিজিএ কাতালোনিয়া গলফ কোর্স কমপ্লেক্সে স্থাপন করা হচ্ছে।  এলাকাবিশিষ্ট নতুন কমপ্লেক্সটি পরবর্তী সাড়ে তিন বছর ধরে ক্লাবটির প্রশিক্ষণ কেন্দ্র হিসেবে নিয়োজিত থাকবে। এখানে  হাইব্রিড ঘাসের প্রশিক্ষণ পিচ এবং অভ্যন্তরীণ প্রশিক্ষণ সুবিধা ছাড়াও  প্রাকৃতিক ঘাসের পিচ থাকবে।

তথ্যসূত্র

বহিঃসংযোগ



বিষয়শ্রেণী:জিরোনা ফুতবল ক্লাব, এস.এ.ডি.
বিষয়শ্রেণী:১৯৩০-এ প্রতিষ্ঠিত ফুটবল ক্লাব
বিষয়শ্রেণী:১৯৩০-এ স্পেনে প্রতিষ্ঠিত
বিষয়শ্রেণী:স্পেনের ফুটবল ক্লাব
বিষয়শ্রেণী:লা লিগার ক্লাব